Foto’s: Vragskip strand by KnysnaFoto: Bianca Bezuidenhout/NSRI Negentien mense is gered nadat ŉ vragskip Donderdag aan die kus by Knysna gestrand het. Die Nasionale Seereddingsinstituut sê die skip se bemanning is per helikopter van die skip verwyder. Alan Winde, LUR vir toerisme in die Wes-Kaap, sê die skip wat rys vervoer het, het vroegoggend krag verloor en anker geslaan. “Dit is in die middel van ŉ natuurreservaat en een van die Tuinroete se gewildste toeristebestemmings. Hoewel die skip tans nie ŉ bedreiging vir die omgewing inhou nie, hoop ons dit word vinnig verwyder voor dit in nog ŉ Seli 1 verander.” Die Seli 1, ŉ Turkse vragskip, het in September 2009 by Bloubergstrand in die Wes-Kaap gestrand. Die vloot het in Mei vanjaar plofstof gebruik om die struktuur van die skip te probeer verswak en het dit tot ŉ olielekkasie gelei. [nggallery id=149]